Ελληνική Βικιπαίδεια

Η **Ελληνική Βικιπαίδεια** είναι η έκδοση της Βικιπαίδειας στην ελληνική γλώσσα. Δημιουργήθηκε την 1η Δεκεμβρίου 2002. Σήμερα έχει  λήμματα. Η Ελληνική Βικιπαίδεια είναι η κύρια ελεύθερη και δωρεάν διαδικτυακή εγκυκλοπαίδεια στα ελληνικά. Το 2024 η Ελληνική Βικιπαίδεια είχε 1 δισεκατομμύριο σελιδοπροβολές. Οι προβολές της αυξάνονται γραμμικά αλλά και ποικίλουν ανάλογα με την εποχή του έτους, καθώς κορυφώνονται κατά τον χειμώνα (τέλη Νοεμβρίου - μέσα Μαρτίου) ενώ οι μήνες με τις λιγότερες προβολές είναι συνήθως ο Ιούνιος, ο Ιούλιος και ο Αύγουστος. Οι ενεργοί χρήστες ξεπερνούν τους 1.300 τον Απρίλιο του 2021. Οι αριθμοί των ενεργών χρηστών αυξομειώνονται με τον χρόνο περίπου στις ίδιες περιόδους.

## Στατιστικά
### Γενικά
Η Βικιπαίδεια στην ελληνική γλώσσα είναι η 48η μεγαλύτερη σε πλήθος λημμάτων.

Τα τρέχοντα σύνολα είναι: 
*  λήμματα.
*  σελίδες στο σύνολο.
*  διαχειριστές.
*  εγγεγραμμένοι χρήστες, εκ των οποίων  ενεργοί (χρήστες με τουλάχιστον μια επεξεργασία τις τελευταίες 30 ημέρες).
*  επεξεργασίες.
Αυτές οι πληροφορίες ίσχυαν στις  στις   . ()

### Στατιστικά προβολών
Στα τελευταία δύο χρόνια η Ελληνική Βικιπαίδεια προβάλλεται από κατά μέσο όρο 7.000.000 συσκευές τον μήνα, ενώ σε καθημερινή βάση προβάλλεται από περίπου 544.000 συσκευές.

Οι περισσότερες προβολές έρχονται από την Ελλάδα. Προβολές γίνονται και σε άλλες χώρες όπως στη Κύπρο, τη Γερμανία, τις Ηνωμένες Πολιτείες, το Ηνωμένο Βασίλειο και άλλες χώρες.

Σήμερα (Μάιος 2019) η Ελληνική Βικιπαίδεια λαμβάνει περίπου 30.000.000 προβολές σε μηνιαία βάση ενώ οι αριθμοί κορυφώνονται στους χειμερινούς μήνες. Εκτός από τον αυξανόμενο αριθμό λημμάτων και τη βελτιωμένη ποιότητα οι προβολές έχουν αυξηθεί σημαντικά τα τελευταία 3 χρόνια. Είναι η δημοφιλέστερη Βικιπαίδεια στην Ελλάδα εκτός του καλοκαιριού αλλά και η δεύτερη δημοφιλέστερη Βικιπαίδεια στην Κύπρο.

### Ανά χώρα

### Συνεισφορά χρηστών
Η Ελληνική Βικιπαίδεια είναι μια αρκετά ενεργή έκδοση της Βικιπαίδειας. Για ένα μεγάλο μέρος του έτους οι ενεργοί χρήστες της ελληνικής Βικιπαίδειας ξεπερνούν τους 1.000.

Από την περίοδο 2017 και μετά υπάρχει μια συνεχής αύξηση των χρηστών που συνεισφέρουν στην ελληνική Βικιπαίδεια, φτάνοντας πάνω από τους 8.000 εγγεγραμμένους χρήστες ανά έτος σε σχέση με 6.300 το 2017, λόγω της αύξησης του αριθμού των λημμάτων και των θεάσεων της ελληνικής Βικιπαίδειας. Παράλληλα, τα προγράμματα εκπαίδευσης νέων χρηστών στην Βικιπαίδεια έχουν αυξηθεί. Η κοινότητα της Ελληνικής Βικιπαίδειας έχει διεξαγάγει μερικές συναντήσεις κατά περιόδους από το 2008 έως το 2013. Επίσης διοργανώνει τακτικές διαδικτυακές συναντήσεις από τον Δεκέμβριο του 2020.

## Ιστορία

Η Ελληνική Βικιπαίδεια δημιουργήθηκε την 1η Δεκεμβρίου 2002. Στις 16 Μαΐου 2006 η ελληνική Βικιπαίδεια έφτασε τα 10.000 λήμματα. Στις 10 Οκτωβρίου 2006 έφτασε τα 15.000 λήμματα ενώ στις 17 Μαρτίου 2007 έφτασε τα 20.000 λήμματα. Την περίοδο αυτή δημοσιεύονταν 30 νέα λήμματα την ημέρα ενώ ήδη δραστηριοποιούνταν 50 τακτικοί συντάκτες. Τον Δεκέμβριο της ίδιας χρονιάς η ελληνική Βικιπαίδεια έφτασε τα 30.000 λήμματα, ενώ στις 14 Φεβρουαρίου 2009 ξεπέρασε και τα 40.000 λήμματα. Δεκατέσσερις μήνες μετά, στις 10 Απριλίου 2010, ξεπέρασε τα 50.000 λήμματα και έντεκα μήνες μετά, στις 8 Μαρτίου 2011, έφτασε τα 60.000 λήμματα. Στις 22 Φεβρουαρίου 2012 έφτασε τα 70.000 λήμματα ενώ στις 2 Νοεμβρίου του ίδιου έτους έφτασε τα 80.000 λήμματα. Τον Ιούλιο του 2013 έφτασε τα 90.000 λήμματα και 271 μέρες αργότερα έφτασε τα 100.000 λήμματα στις 9 Απριλίου 2014. Στις 9 Απριλίου 2014 η Ελληνική Βικιπαίδεια ξεπέρασε τα 100.000 λήμματα. Στις 21 Οκτωβρίου 2014, 195 ημέρες μετά, η Ελληνική Βικιπαίδεια ξεπέρασε τα 110.000 λήμματα ενώ σήμερα έχει  λήμματα.

Στις 11 Ιουλίου 2016 έφτασε τα 120.000 λήμματα, μετά από 629 ημέρες. Η επιβράδυνση προκλήθηκε από τη γενική ανακαταμέτρηση των αριθμών λημμάτων στα τέλη Μαρτίου 2015 η οποία αφαίρεσε χιλιάδες ανακατευθύνσεις από τον κύριο ονοματοχώρο. Ως αποτέλεσμα, ο αριθμός των λημμάτων επανακαταμετρήθηκε στα 104.000 λήμματα, ενώ πριν την ανακαταμέτρηση τα λήμματα έφταναν τα 119.500.

Από το 2017 και έπειτα κάθε έτος τα νέα λήμματα στην ελληνική Βικιπαίδεια είναι περίπου 15.000 ανά έτος, ενώ πριν ήταν 10.000 με 12.000 το έτος. Οι τάσεις είναι γενικά σταθερές με ελαφριές αυξομειώσεις. Το 2021 γράφτηκαν πάνω από 18.000 λήμματα. Έχει υποστηριχθεί ότι η ποιότητα των λημμάτων τείνει να βελτιώνεται με τον χρόνο.

## Αναφορές για τη Βικιπαίδεια
Στον τύπο έχει αναφερθεί ως καλή πηγή γενικών γνώσεων, αλλά δέχεται και κριτική από ορισμένα Μέσα για μεροληπτική οπτική σε πολιτικά θέματα.

Τον Φεβρουάριο του 2023 υπήρξε ένα αφιέρωμα για τους συντάκτες της ελληνικής Βικιπαίδειας από την εφημερίδα Καθημερινή, πρώτη φορά ύστερα από χρόνια. Κατά καιρούς διάφορα ΜΜΕ δημοσιεύουν συνεντεύξεις και άρθρα με μέλη της κοινότητας, σε θέματα που αφορούν την Βικιπαίδεια.

## Λογότυπα

Αρχείο:Greek Wikipedia 20000 articles.png|alt=20.000 (λήμματα), ΒΙΚΙΠΑΙΔΕΙΑ, η ελεύθερη εγκυκλοπαίδεια|Ειδικό λογότυπο για τον εορτασμό των 20.000 λημμάτων στην Ελληνική Βικιπαίδεια
Αρχείο:Greek Wikipedia 30000 articles.png|alt=30.000 (λήμματα), ΒΙΚΙΠΑΙΔΕΙΑ, η ελεύθερη εγκυκλοπαίδεια|Ειδικό λογότυπο για τον εορτασμό των 30.000 λημμάτων στην Ελληνική Βικιπαίδεια
Αρχείο:Greek Wikipedia 50000 articles.png|alt=50.000 (λήμματα), ΒΙΚΙΠΑΙΔΕΙΑ, η ελεύθερη εγκυκλοπαίδεια|Ειδικό λογότυπο για τον εορτασμό των 50.000 λημμάτων στην Ελληνική Βικιπαίδεια
Αρχείο:Proposed Greek Wikipedia 100000 articles - proposal G1.png|alt=100.000 λήμματα, ΒΙΚΙΠΑΙΔΕΙΑ, η ελεύθερη εγκυκλοπαίδεια|Ειδικό λογότυπο για τον εορτασμό των 100.000 λημμάτων στην Ελληνική Βικιπαίδεια (9 Απριλίου 2014)
Αρχείο:Wikipedia-logo-el 10years.png|alt=10 χρόνια ΒΙΚΙΠΑΙΔΕΙΑ, η ελεύθερη εγκυκλοπαίδεια|Ειδικό λογότυπο για τον εορτασμό των 10 χρόνων από την ίδρυση της Ελληνικής Βικιπαίδειας
Αρχείο:Wikipedia-logo-el-20v2.png|alt=20 χρόνια ΒΙΚΙΠΑΙΔΕΙΑ, η ελεύθερη εγκυκλοπαίδεια|Εορταστικό λογότυπο της Ελληνικής Βικιπαίδειας για τα 20 χρόνια (28 Νοεμβρίου 2022)


## Γλωσσικά συγγενείς Βικιπαίδειες
* Βικιπαίδεια στην ποντιακή διάλεκτο
* Βικιπαίδεια στα αρχαία ελληνικά (δοκιμαστική έκδοση)

## Παραπομπές


## Εξωτερικοί σύνδεσμοι

Κατηγορία:Βικιπαίδειες ανά γλώσσα
Κατηγορία:Ιστότοποι της Ελλάδας
Κατηγορία:Ελληνικές εγκυκλοπαίδειες
Κατηγορία:Ελληνική γλώσσα